ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670026908
ขอความช่วยเหลือในการจัดสรรเจ้าหน้าที่เข้ามาจัดเก็บขยะมูลฝอย บริเวณ ภายในหมู่บ้านเพอร์เฟคพาร์ค เฟส 4 ซอยร่มเกล้า 6/1 ถนนร่มเกล้า แขวงมีนบุรี เขตมีนบุรี กรุงเทพมหานคร จุดสังเกต เข้าซอยร่มเกล้า 6/1 ไประยะทางประมาณ 2 กิโลเมตร เนื่องจากในพื้นที่ดังกล่าวมีเป็นหมู่บ้านจัดสรรที่มีประชาชนอาศัยอยู่จำนวนมาก ซึ่งมีทางสำนักงานเขตมีนบุรีเป็นผู้ดูแลรับผิดชอบในการจัดเก็บขยะมูลฝอย เดิมทีผู้ร้องแจ้งว่าจะมีเจ้าหน้าที่เข้ามาจัดเก็บขยะมูลฝอย ในช่วงเวลาประมาณ 24.00 น. เป็นต้น สัปดาห์ละ 2 ครั้ง ผู้ร้องคาดว่าใน 1 ครั้งนั้น จะเป็นทุกๆ วันพฤหัสบดี (ไม่มีกำหนดการในการจัดเก็บขยะที่ชัดเจน) แต่ปรากฏว่าวันที่ 4 กรกฎาคม 2567 จนถึงปัจจุบัน (วันที่ 5 กรกฎาคม 2567) รวมเป็นระยะเวลาประมาณ 1 สัปดาห์แล้ว ก็ไม่มีเจ้าหน้าที่เข้ามาดำเนินการจัดเก็บขยะมูลฝอยให้แต่อย่างใด ส่งผลให้เศษขยะเอ่อล้นออกมาด้านนอกถังขยะ ก่อให้เกิดปัญหากลิ่นเหม็นเน่าเสียฟุ้งกระจายไปทั่วบริเวณ ส่งผลให้ประชาชนที่อาศัยอยู่ในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องเร่งดำเนินการจัดสรรเจ้าหน้าที่เข้ามาจัดเก็บขยะมูลฝอยให้ตรงตามที่ตารางกำหนดไว้ด้วย ประกอบกับผู้ร้องประสงค์ให้ทางสำนักงานเขตมีนบุรีเข้ามาฉีดพ่นยากำจัดยุงลายด้วย เพราะเป็นช่วงฤดูฝนแล้ว เกรงว่าประชาชนจะมีอาการป่วยจากการกัดของยุงลาย ทั้งนี้เพื่อเป็นการบรรเทาความเดือดร้อนให้แก่ประชาชนต่อไป (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata